google/wiki40b huggingface dataset:
ENorge-planen

eNorge-planen - «eNorge 2009 – det digitale spranget» – er et policydokument for Regjeringen hvor det er fastsatt hvilke mål som er satt for Norge som et moderne informasjons- og kunnskapssystem. I eNorge-planen ble det nedlagt tre grunnleggende forutsetninger for å nå dette målet, nemlig tilgang, komptanse og tillit. Denne planen er utarbeidet av ti departementer, ved siden av 30 bedrifter og organisasjoner som har kommet med innspill.
Aasmund Dale

Biografi

Dale ble student i 1945 og cand.theol. fra Menighetsfakultetet i 1951. Han virket deretter som sekretær i Haugesund KFUM i tre år før han dro til Erlangen for å studere religionspedagogikk i 1954. Tilbake i Norge begynte han i 1955 som leder av Norsk Kristelig Studieråd. I 1957 begynte han som konsulent i Institutt for kristen oppseding. Han var leder av instituttet i 1971 til han i 1977 ble rektor ved det nyetablerte Kateketseminaret ved Menighetsfakultetet. Den stillingen hadde han i 15 år. De to siste årene av sin yrkesaktive tjeneste delte han tiden mellom forskning og undervisning på MF. Han ble pensjonist i 1994. 
Parallelt med sine gjøremål skrev han en rekke bøker og utviklet hjelpemateriell til kristen undervisning på ulike nivåer. Han var redaktør av Prismet fra 1970 til 1984. Han stod bak det omfattende Undervisningsprogram for hjem og kirke som kom i 1970 og dannet grunnlaget for utvikling av materiell til dåpsopplæring i Den norske kirke. Mye av dette nedfelte seg i Plan for dåpsopplæring i Den norske kirke og ligger til grunn for NOU 2000:26 Til et åpent liv i tro og tillit.
Aberthaw kraftverk

Aberthaw kraftverk er et varmekraftverk i Glamorgan i Wales, Storbritannia. Det har en installert produksjonskapasitet på 1 455 MW, fordelt på tre blokker på ca. 500 MW hver.
Brenselkilden er kull, antrasitt og biomasse. Anlegget ble utbygd omkring årene 1970–1979. Operatør er selskapet RWE Power plc.
De totale CO₂-utslippene i 2008 var ca. 7 028 000 tonn.
Rough Snuff

Rough Snuff er en dansk øl av typen belgisk ale som ble brygget første gang i 2010 av Midtfyns Bryghus på Fyn.
Ølen var brygget på syv forskjellige typer malt samt saazhumle og trappistgjær, og hadde en alkoholprosentstyrke på 9,5. Øvrige ingredienser var kandis, rosinsirup, snus og blæretang. Foreningen Danske Ølentusiaster valgte i 2010 Rough Snuff som årets danske nyhet, men ølen ble pga. nikotininnholdet stoppet av den danske Fødevarestyrelsen. Rough Snuff ble dog ikke vurdert til å være skadelig, så det partiet som allerede var sendt ut til butikkene, ble ikke kalt tilbake. Ølen ble siden gjestebrygget i Oslo av Amundsen Bryggeri & Spiseri.
Colosseum (band)

Colosseum var et britisk rockeband, kjent for å blande progressiv rock, jazz og blues. De hadde stor inflytelse på de første progressive rockebandene i England.

Historie

Bandet ble dannet i 1968 av trommeslager Jon Hiseman, tenorsaksofonisten Dick Heckstall-Smith og bassisten Tony Reeves. Alle tre hadde tidligere spilt i John Mayall's Bluesbreakers. I tillegg ble også Dave Greenslade, orgel og Jim Roche, gitar med i bandet. Roche ble etter kort tid erstattet av James Litherland på gitar og vokal. De debuterte live på en konsert i Newcastle. Konserten ble tatt opp av DJ John Peel for radioprogrammet Top Gear og dette bidro til at de ble kjent. De fikk kontrakt hos Fontana Records og slapp sitt førsta album 1969, Those who are about to die salute you. Det samme året ga de ut sitt andre album, Valentine Suite.
På neste album i Europa, Daughter of Time, var det en del nye medlemmer i bandet. Litherland og Reeves sluttet og ble erstattet av gitarist David "Clem" Clempson, bassist Mark Clarke og sanger Chris Farlowe. Under 1971 gjorde Colosseum en rekke live-opptredenden og en av disse resulterte i et livealbum samme år.
Gruppen Colosseum II som eksisterte fra 1975 til 1977 hadde helt andre musikere, bortsett fra Hiseman, og må ikke forveksles med Colosseum.
I 1994 trommet Hiseman medlemmene fra Daughter of Time sammen til en gjenforeningskonsert i Köln, som også ble plate. Nye konserter og studioopptak fulgte. Dick Heckstall-Smith er blitt erstattet med kona til Jon Hiseman, Barbara Thompson.
Adria Airways

Historie

Selskapet ble etablert og startet sine operasjoner i 1961 som et charterselskap med en Douglas DC-6 under navnet Adria Aviopromet (Adria Airways). Senere ble ekstra DC-6-fly kjøpt inn fra KLM. I 1968 skiftet selskapet navn til Inex Adria Aviopromet (senere Inex Adria Airways) og kjøpte sitt første jetfly, en Douglas DC-9. Navnet ble skiftet etter en avtale med det Beograd-baserte selskaper Interexport, med skiftet tilbake til Adria Airways etter av avtalen ble avsluttet i mai 1986.
Selskapet gikk konkurs 30. september 2019.
Julius Ailio

Politiker

Julius Ailio var politisk engasjert, og sluttet seg til seg etter storstreiken 1905 til sosialdemokratene; han grunnla Arbetarakademien (fi. Työväen akatemia) i Grankulla, som han var leder for 1924-33.
Jogging

Jogging (å jogge) er en form for løping som brukes til trenings- og mosjonsformål.

Etymologi

Ordet jogge kommer fra det engelske ordet jog som er kjent i engelsk tilbake til 1500-tallet og har ukjent opprinnelse. På engelsk defineres treningsaktiviten som å gå eller springe i et hoppende tempo, å bevege seg med små rykk som i sakte trav, å bevege seg i et tungt eller arbeidsomt tempo og i nyere litteratur å løpe i et snilt tempo for eksempel som en del av et mosjonsopplegg.
Å jogge ble på norsk i 1950 definert som å «Småløpe med avslappet muskulatur som oppvarmning før konkurranser».
 Å jogge defneres i Bokmålsordboka som å «springe lett, småløpe».

I Norge

Norges Friidrettsforbund (NFIF) satset i forbindelse med Idrettsaksjonen i 1972 på «idrett for alle» og i den forbindelse på jogging. NFIF tok initiativet til Rådet for jogging, Joggekulturen var på dette tidspunkt langt utviklet i Sverige og Danmark og i USA var jogging blitt en massebevegelse med flere mosjonsløp for joggere.
Egenaffin

Egenaffin henviser innenfor matematikk til en fraktal hvis deler er skalert med forskjellige faktorer i x- og y-retningen. For å kunne forstå egenlikheten til disse fraktalene, må de først re-skaleres ved hjelp av en anisotropisk affin transformasjon.
Miranda (fotballspiller)

Landslaget

Han ble tatt ut i Brasils tropp til VM i fotball 2018 i Russland.
Transafrikansk hovedvei 4

Transafrikansk hovedvei 4, TAH 4 eller Cairo – Gabarone (– Cape Town) Highway er del av det Transafrikansk hovedveinettet som blir utviklet og vedlikeholdt av Den afrikanske union, UNECA og Afrikabanken. Veien har en lengde på 10228 km.

Strekning

Strekningen går gjennom Egypt, Sudan, Etiopia, Kenya, Tanzania, Zambia, Zimbabwe, Botswana og Sør-Afrika. Da strekningen ble planlagt var Sør-Afrika utelukket på grunn av apartheid, men i dag regnes også forlengelsen til Cape Town som del av traséen. Opprinnelig var Pretoria tenkt som endepunkt, men på grunn av Cape Towns betydning som havn, og fordi alle hovedveiene som forvaltes av Samarbeidsorganisasjonen for det sørlige Afrika fører til Cape Town ble det besluttet at også TAH 4 skulle ende der. Veien blir derfor noen dokumenter også betegnet som «Kairo-Gaborone-Highway» eller «Kairo-Pretoria-Highway».
Mellom Iringa i Tanzania og Kapiri Mposhi i Zambia følger traséen TanZam-vegen, hovedstrekningen mellom regionene øst- og syd-Afrika. Denne delstrekningen er den mest trafikkerte av alle transafrikanske hovedveier.

Manglende delstrekninger

Den sørlige halvdelen av veien er ferdigbygd, men i de nordlige områdene i Sudan, nordvest i Etiopia, i nord i Kenya og i det sentrale Tanzania er nye veier nødvendig. Grenseovergangen mellom Egypt og Sudan er stengt på grunn av et omstridt grenseforløp, en bilferge over Nassersjøen kan brukes som alternativstrekning.
I Etiopa går strekningen for det meste gjennom fjellområder, her kan noen delstrekninger være farlige selv om de er asfaltert. I nord i Kenya mangler det asfalt på en delstrekning, denne er også til tider farlig på grunn av overfall av banditter med våpen.
Grusveien gjennom Dodoma i Sentraltanzania (T5) er tidvis ikke kjørbar, mange alternativstrekninger er heller ikke pålitelige bortsett fra T2 via kysten.
Shanghaibørsen

Shanghaibørsen (forenklet kinesisk: 上海证券交易所, tradisjonell kinesisk: 上海證券交易所, pinyin: Shànghǎi Zhèngquàn Jiāoyìsuǒ, engelsk: Shanghai Stock Exchange, SSE) er en børs i Shanghai i Folkerepublikken Kina. Den er den største børsen i Kina, og den femte største i verden.
Børsen ble opprettet den 26. november 1990 som verdipapirbørs i Shanghai i bydistriktet Pudong, og ble åpnet for handel den 19. desember 1990.
Pehr Ugland

Første verdenskrig

Skipet seilte under 1. verdenskrig da det var gode tider for norsk shipping. I april 1916 klarte det å seile fra Plymouth til Barbados på kun 23 dager, noe Norsk handels- og sjøfartstidende meldte at måtte være rekord. Samme år ble skipet solgt til Seilskibsselskabet Hippalos i København for 525 000 kroner.

Mellomkrigstiden

I 1919 ble skipet kjøpt tilbake til Norge. «Pehr Ugland» fortsatte å seile i ti år til og ble dermed den siste barken som seilte i fraktfart under norsk flagg. 26. august 1929 var det imidlertid slutt. Barken ankret opp ved Torbjørnskjær utenfor Hvaler og alle mann sagt opp. Den internasjonale krisen samme år, gjorde at skipet ble lagt i opplag. Diskusjoner om å gjøre skipet om til et skoleskip i Stavanger strandet og i 1932 ble skipet solgt som lekter til til A/S Norsk Soyamelfabrik i Larvik.
I 1937 ble skipet sendt til København for opphugging.

Arkivet

Arkivmateriale etter "Pehr Ugland" oppbevares i dag på KUBEN i Arendal. I samlingen som kalles Fartøysarkivet finnes det flere arkivesker med dokumenter og protokoller fra «Pehr Ugland». Arkivmaterialet omfatter tre skipsjournaler, brev, regnskap og andre skipspapirer. Materialet dekker perioden fra 1891 til 1929.
Fugløybanken

Fugløybanken er en grunne og fiskebanke som ligger nord for Karlsøy i Nord-Troms.
Transformers

Transformers er en populær serie leketøy basert på historien om to fraksjoner med krigende utenomjordiske roboter. I leketøyets mer enn 20 år lange historie har det også blitt laget relaterte tegneserier, tegnefilmer og spillefilmer.
Hovedpersonene i spillefilmene er Optimus Prime og Sam Witwicky.
Outside of Heaven

«Outside of Heaven» er en amerikansk populærmusikksang med melodi av Chester Conn og tekst av Sammy Gallop. Eddie Fisher with Hugo Winterhalter's orchestra & chorus spilte den inn i Manhattan Center, New York City, 19. juli 1952. Den ble utgitt av RCA Victor Records med katalognummer 20-4953 (i USA). og av EMI på His Master's Voice-etiketten med katalognummer B 10362. I Norge ble den utgitt på His Master's Voice A.L. 3281.Semprini, pianoforte with Rhythm accompaniment spilte den inn som tredje melodi i medleyen «Dancing to the piano (No. 19) – Hit medley of waltzes» i London 14. januar 1953. Medleyen ble utgitt av EMI på His Master's Voice-etiketten med katalognummer B 10441. I Norge ble den utgitt på His Master's Voice A.L. 3291.

Norsk versjon

Jacob Hjelte har skrevet en norsk tekst. Den norske tittelen er «Så langt fra himmelen». John Weyer Larsen med Robert Levins orkester har spilt inn sangen. Den ble utgitt på 78-platen His Master's Voice A.L. 3296 i 1953.

Listeplassering

Fishers versjon kom på den britiske singlelisten 3. januar 1953 og lå der i 17 i uker med nummer én som høyeste plassering.
Den grammatikalsk ukorrekte «Outside of Heaven» ble Fishers første hit i Storbritannia og kun den fjerde singlen noensinne til å toppe denne listen.
Dave Cockrum

Tidlig liv

Cockrum ble født 11. november 1943 i Pendleton, hovedstaden i Umatilla County i Oregon. Hans far var oberstløytnant i De forente staters luftforsvar og dette førte til at familien stadig flyttet til et nytt hjemsted. Cockrum leste tegneserier i en ung alder og en tidlig favoritt var Captain Marvel utgitt av Fawcett Comics. Andre som inspirerte i tidlig alder var Wally Wood, Gil Kane, Murphy Anderson og Joe Kubert. Senere også Jack Kirby og Will Eisner.

Karriere

Mens han tjenestegjorde i Vietnamkrigen tegnet Cockrum for fanzineblader som Star-Studded Comics og Fantastic Fanzine.
Etter militæret fikk han jobb i selskapet Warren Publishing. Senere fikk han job som assistent for Murphy Anderson som da arbeidet som tusjer på blant annet Supermann- og Superboy-fortellinger hos DC Comics. Legion of Superheroes gikk på denne tiden som ekstrastripe i Superboy. Når tegnerjobben for Legion of Superheroes senere ble ledig søkte Cockrum på og fikk på denne jobben. Han tegnet serien fra og med Superboy nr 184 i 1972. Han skapte nytt design på draktene til heltene, et design som holdt seg til Keith Giffen på 1980-tallet gjorde en lignende omveltning på designet. Cockrum sluttet etterhvert hos DC Comics og begynte å jobbe for Marvel Comics.
Hos Marvel ble Dave Cockrum involvert og sentral i lanseringen av en ny utgave av X-Men som debuterte i Giant-Size X-Men nr 1 sommeren 1975. Dette var et samarbeid med skribent Len Wein. Cockrum fortsatte å tegne serien fra og med Uncanny X-Men nr 94 helt til John Byrne tok over fra og med nr 108.
Selv om han ikke var en fast tegner for serien Ms. Marvel stod han likevel bak det nye designet til tittelkarakteren i 1977. Da skiftet Ms. Marvel til svart kostyme i en historie skrevet av Chris Claremont.
Cockrum giftet seg med Paty Cockrum 28. april 1978. Hun har selv arbeidet hos Marvel. I 1979 sluttet han hos Marvel Comics men fortsatte med noe freelance-arbeid for forlaget. En god stund var Cockrum en av de viktigste tegnere av forsider og cover for Marvel, og han både tegnet og tusjet noe arbeid for DC Comics i samme periode. Eksempler på dette er noen utgaver av både Batman og Green Lantern på 1980-tallet.
I 1983 skapte Cockrum tegneserien The Futurians som føst debuterte i en grafisk roman og senere gikk som en tegneserie på tre nummer hos Lodestone Comics. Hele serien ble senere gitt ut i en samlet utgave av Aardwolf Publishing.
I 1994 fikk Cockrum arbeid hos Claypool Comics.
I sine senere år tegnet Cockrum stadig mindre og i 2004 ble han alvorlig syk etter komplikasjoner med lungebetennelse og diabetes. Han døde i sitt eget hjem i Belton i Sør-Carolina morgenen 26. november 2006
Treschows gate (Oslo)

Bygninger – utvalg

Treschows gate nummer 2, 2b, 4 og 8b er en del av industrianlegget Bjølsen Valsemølles kvartal.
Nummer 2a ligger ut mot gaten og er en blokk kalt Treschows hus. Det inneholder omsorgs- og
frisklivssentral samt Sagene-Torshov seniorsenter.
Nummer 2b er fra 1865, var tidligere hovedbygning og hjemmet til brukseieren ved Bjølsen Valsemølle. Rett ved ligger et pakkhus fra rundt 1870.
Treschows gate nummer 4 var tidligere møllemesterbolig. Det er et gult svalgangshus fra cirka 1850 og inneholder boliger. Helt inntil den ene siden av huset ligger en lett synlig gravhaug fra jernalderen.
Nummer 8b er direktørboligen fra 1902 tegnet av arkitekt Henry Fearnley Coll.
Rogaland Musikkonservatorium

Rogaland Musikkonservatorium ble etablert i 1945 som Stavanger Musikkonservatorium, som et norsk musikkonservatorium i Stavanger. Skolen er i dag en del av Universitetet i Stavanger.
Konservatoriet ble grunnlagt av Edvin A. Eikenes (1907–1981) sommeren 1945 under navnet Stavanger Musikkonservatorium, og endret navn til Rogaland Musikkonservatorium i 1971. Konservatoriet ble statlig høgskole i 1988. 1. august 1994 fusjonerte konservatoriet og seks andre høyskoler i Stavanger til Høyskolen i Stavanger som 1. januar 2005 ble til Universitetet i Stavanger (UiS). Konservatoriet ble da en egen avdeling, først under navnet Høgskolen i Stavanger, Avd. for kunstfag og senere Universitetet i Stavanger, Institutt for musikk og dans.
Siden åpningen av Stavanger Konserthus i 1982 har konservatoriet og tilsvarende utdanning hatt tilholdssted her.
Webtjeneste

En webtjeneste eller vevtjeneste (engelsk: «web service») er definert av W3C som et program som er utformet for å støtte interopererbar kommunikasjon mellom maskiner i et datanettverk. Webtjenester brukes til å realisere tjenesteorientert arkitektur. Kommunikasjonen foregår over protokollene HyperText Transfer Protocol (HTTP) eller Sikker HTTP (HTTPS).
XML-baserte webtjenester bruker i tillegg protokollen Simple Object Access Protocol (SOAP) til å utveksle XML-baserte meldinger i formater som gjerne er beskrevet i Web Services Description Language (WSDL). De kalles derfor også WSDL-baserte webtjenester. Det finnes en rekke supplerende standarder for XML-webtjenester, bl a for å gjøre dem søkbare og for å gjøre tjenesteutvekslingen privat, sikker, autentisert og transaksjonell. Mange av disse tilleggsstandardene forvaltes av organisasjonen OASIS (Organization for the Advancement of Structured Information Standards).
JSON-baserte webtjenester sender i stedet JSON-baserte meldinger direkte over HTTP/HTTPS. Slike webtjenester er gjerne utformet i henhold til RESTful-prinsippene («REpresentational State Transfer»). De kalles derfor også RESTfulle webtjenester. JSON-webtjenester er enklere enn XML-tjenester, og det finnes færre supplerende standarder.
Webtjenester blir ofte brukt av offentlige etater som sykehus, apoteker og mange andre, blant annet for å hente informasjon fra folkeregisteret til for eksempel registrering av en ny pasient. Mens XML-baserte webtjenester tidligere var mest utbredt, tar JSON-baserte tjenester mer og mer.
Punta del Diablo

Transport

Ruta 9 forbinder Punta del Diablo med Canelones og Chuy.
Manglerud Senter

Manglerud Senter er et kjøpesenter i bydel Østensjø i Oslo. Senteret hadde i 2011 en omsetning på 717,8 millioner kroner og eies av OBOS Forretningsbygg AS. Senteret ble åpnet den 26. september 1966, og ble da betegnet som et av landets største handelssentrum. Senteret gjennomgikk en større ombygging i 2001. 
Det er totalt 60 leietagere på senteret, blant annet interiør- og motebutikker, legesenter, tannhelsesenter, fysikalsk institutt, apotek, Vinmonopol, bilverksted og trafikkskole. Senteret ligger sentralt i bydel Østensjø ved Ringveien, hvor det er kort vei til buss og T-bane. Manglerud er et senter med totaltilbud av varer og tjenester. Det er også to store dagligvareforretninger på senteret.
Brødrene «Fåglum»

Brødrene «Fåglum» er kallenavnet på brødrekvartetten Erik, Gösta, Sture og Tomas Pettersson fra Vårgårda i Västergötland som tilhørte verdens sykkelelite i 1960-årene.
Brødrene «Fåglum» fikk navnet etter stedet Fåglum i Essunga kommune. Brødrene var blant annet med i lagtempoløpet under OL 1964 i Tokyo og OL 1968 i Mexico. De tok sølv i Mexico (100 km lagtempo). I 1967 mottok de Svenska Dagbladets gullmedalje.
I Vårgårda finnes det i dag et museum over brødrene Fåglum.
Alborán

Alborán er ei spansk øy i Alboransjøen, beliggende lengst vest i Middelhavet. Den er 55 km nord for Cabo de Tres Forcas i Marokko, og 85 km sør for Punta Cula de Perros i den spanske provinsen Almería. Administrativt hører øya til kommunen Almería, og den er altså ikke en del av de spanske besittelsene i Nord-Afrika (plazas de soberanía).
Øya har tilhørt Spania siden 1540. På øya er det i dag en liten garnison som tilhører den spanske marinen, og et automatisk fyr. I 2003 ble øya erklært som naturreservat. Denne lille øya, som bare er 600 m lang, har flere endemiske arter av planter og virvelløse dyr. Gulbeinmåse og den sjeldne audouinmåsen hekker på øya. Det er to gekkoarter: murgekko og Saurodactylus mauritanicus.

Historie

I antikken var Alborán kjent som «Erroris» og «Albusama». Den har vært en spansk besittelse siden 1540 da den ble erobret fra den tunisk-arabiske piraten Al Borani i slaget ved Alborán.
Mens Marokko hevder at de spanskbesatte plazas de soberanía («steder av overherredømme») enklavene og øyene på eller nær den marokkanske kysten er en del av Marokko, har landet aldri rettet noe formelt krav på Alborán.
Grunnet stedets strategiske verdi, har noe fiskebåter fra Sovjetunionen siden 1960 forsøkt å opprette en base på øya. Av denne grunn har den spanske hær etablert en bosetning på Alborán for å kunne både kontrollere og beskytte øya mot utenlandsk inntrengning.
Brannstasjon

En brannstasjon er en bygning som er tilholdssted for et brannvesen og deres utstyr. Der finnes forskjellige typer brannstasjoner alt etter om det er en stasjon for full- eller deltids brannkonstabler, eller det er en mindre brannstasjon.
Der er typisk garasjeanlegg hvor brannbilene står klar til utrykning, samt forskjellige former for oppholdslokaler. Hvis stasjonen er døgnbemannet har man dessuten lokaler til matlavning, hvile og omkledning. Herutover er ofte også kontorer til administrasjonen. På større stasjoner kan man tillike finne verksteder, vaskehaller og vaktsentral.
En hjelpebrannstasjon er en liten brannstasjon hvor der kun er få kjøretøyer, som ved behov får hjelp fra en fjernere liggende stasjon som så huser den store utrykningsstyrke. Denne løsning velges ofte i områder med lav aktivitet, da det er mere økonomisk enn å etablere en stor stasjon hvor der kan være langt mellom utrykningene.
Visse mindre stasjoner deler arealer og bygninger med for eksempel en lokal virksomhet eller rådhus, hvor man så kan deles om utgiftene til bygningene, men hvor mannskapet så arbeider meget tett på.
Jinhuaskinke

Jinhuaskinke (tradisjonell kinesisk: 金華火腿, forenklet kinesisk: 金华火腿) er en lufttørket spekeskinke oppkalt etter Jinhua, det området den produseres, i provinsen Zhejiang øst i Folkerepublikken Kina. Skinken brukes i det kinesiske kjøkken for å smakssette annen mat og for å lage grunning til supper. 
Jinhuaskinken kommer fra låret på en kinesisk griserase som i hjemlandet kalles svart i begge ender (兩頭烏), fordi den har svart hode og bakdel, men er hvit på midtpåartiet. Skinkeproduksjonen tar til når lufttemperaturen i fjellene faller til under 10 grader celsius, og prosessen tar mellom åtte og ti måneder.
Lugansk kraftverk

Lugansk kraftverk er et varmekraftverk i Lugansk i det østlige Ukraina. Det har en installert produksjonskapasitet på 1425 MW, fordelt på 8 turbiner. Dette er et av Ukrainas største kraftverk målt etter effekt. Anlegget ble påbegynt omkring 1954 og stod ferdig i 1965. Brenselkilden er kull, naturgass og olje.
Klan

Klan er en gruppe av mennesker som bindes sammen av slektskap. Det kan sammenlignes med ætt, men klanbegrepet omfatter også sosiale grupper med mytiske stamfedre eller -mødre.  Ordet kommet av det gæliske ordet «clann» som betyr avkom eller barn. Det finnes flere typer klaner. Hvis man beregner avstamning gjennom de mannlige leddene kalles det for patrilineær klan (patri-klan), og for kvinner matrilineær klan (matri-klan). Verden over forekommer klaner i forskjellige former, men det er mest vanlig i stamme- og bondesamfunn.
Nordenkampen

Nordenkampen, også kalt Nordic Indoor Games  er en årlig friidrettslandskamp innendørs, mellon de tre nordiske landene Finland, Norge og Sverige, og siden 2015 har også Danmark og Island deltatt med ett samlet lag. Landskampen ble første gang arrangert i 2011 i Tammerfors, og har siden 2014 hatt status som nordisk mesterskap i friidrett innendørs.
Dicheros sumbawanus

Utseende

En middelsstor, blank, svart gullbasse uten metallisk glans. Hver dekkvinge har en gul flekk.

Utbredelse

Arten finnes i Indonesia (Sumbawa).
Avon (Warwickshire)

Elveløpet

Avon har sitt utspring nær Naseby i Northamptonshire. De første kilometrene, fra Welford til Dow Bridge ved Watling Street, er den grenseelv mellom Northamptonshire og Leicestershire. Den har på denne strekningen blitt demmet opp i Stanford Reservoir.
Elven renner så videre mer eller mindre i vest-sørvestlig retning, rett nord for Cotswold Edge og gjennom Vale of Evesham. Den passerer Welford, Rugby, Wolston, Leamington Spa, Warwick, Stratford-upon-Avon, Welford-on-Avon, Bidford-on-Avon, Evesham og Pershore. Avon renner så ut i Severn ved Tewkesbury.
Bielvene til Avon inkluderer Leam, Stour, Dene, Arrow, Swift, Alne, Isonbourn, Sherbourne og Swilgate, samt en rekke mindre bekker.